Magdalena Neuner

| Magdalena Neuner |
| --- | --- |

Henkilötiedot
Syntynyt: 9. helmikuuta 1987 (ikä 37) Garmisch-Partenkirchen, Saksa
Uran tiedot
Lempinimi:  Lena
Pituus:  165 cm
Seura:  SC Wallgau
Laji:  ampumahiihto 
Maailmancup
Kaudet:  2006–2012
Voitot:  34
Palkintokorokkeella:  63
 Tietolaatikko päivitetty 18.03.2012 
Aiheesta muualla
www.magdalena-neuner.de
  [ Muokkaa Wikidatassa ]   
| Mitalit | Mitalit | Mitalit |  |
| --- | --- | --- | --- |
|   |   |   |  |
Maa:   Saksa
Naisten ampumahiihto
|  Olympialaiset  |  Olympialaiset  |  Olympialaiset  |  |
|  Kultaa | Vancouver 2010 | takaa-ajo |  |
|  Kultaa | Vancouver 2010 | yhteislähtö |  |
|  Hopeaa | Vancouver 2010 | sprintti |  |
| MM-kilpailut  | MM-kilpailut  | MM-kilpailut  |  |
|  Kultaa | Antholz-Anterselva 2007 | sprintti |  |
|  Kultaa | Antholz-Anterselva 2007 | takaa-ajo |  |
|  Kultaa | Antholz-Anterselva 2007 | viesti |  |
|  Kultaa | Östersund 2008 | yhteislähtö |  |
|  Kultaa | Östersund 2008 | viesti |  |
|  Kultaa | Östersund 2008 | sekaviesti |  |
|  Kultaa | Hanty-Mansijsk 2010 | sekaviesti |  |
|  Kultaa | Hanty-Mansijsk 2011 | sprintti |  |
|  Kultaa | Hanty-Mansijsk 2011 | yhteislähtö |  |
|  Kultaa | Hanty-Mansijsk 2011 | viesti |  |
|  Kultaa | Ruhpolding 2012 | sprintti |  |
|  Kultaa | Ruhpolding 2012 | viesti |  |
|  Hopeaa | Pyeongchang 2009 | viesti |  |
|  Hopeaa | Hanty-Mansijsk 2011 | sekaviesti |  |
|  Hopeaa | Hanty-Mansijsk 2011 | takaa-ajo |  |
|  Hopeaa | Ruhpolding 2012 | takaa-ajo |  |
|  Pronssia | Ruhpolding 2012 | sekaviesti |  |
Magdalena Neuner (s. 9. helmikuuta 1987 Garmisch-Partenkirchen) on saksalainen kilpauransa lopettanut ampumahiihtäjä, kaksinkertainen olympiavoittaja, 12-kertainen aikuisten maailmanmestari ja kolminkertainen maailmancupin voittaja.
Neuner teki läpimurtonsa maailman huipulle kaudella 2006–2007, jolloin hän voitti seitsemän maailmancupin osakilpailua. Anterselvan MM-kilpailuissa 2007 hän voitti kolme maailmanmestaruutta: sprintistä, takaa-ajosta ja viestistä. Sprinttikilpailun hän voitti 2,3 sekunnin erolla Anna Carin Olofssoniin – molemmat kiersivät yhden sakkokierroksen kummallakin ampumapaikalla. Takaa-ajossa Neuner ampui neljä ohilaukausta, mutta voitti silti kultaa ennen Linda Grubbenia. Viestissä hän hiihti kolmannen osuuden Saksan joukkueessa, joka kukisti toiseksi tulleen Ranskan yli minuutilla. Yhteislähtökilpailussa Neuner oli neljästoista.
Östersundin MM-kilpailuissa 2008 Neuner voitti yhteislähtökilpailun mestaruuden neljästä sakkokierroksesta huolimatta; ero hopeamitalisti Tora Bergeriin oli kolme sekuntia. Sekaviestissä Neuner hiihti toisen osuuden Saksan kultajoukkueessa, naisten viestissä puolestaan kolmannen osuuden Saksan voittaessa niin ikään mestaruuden. Lisäksi hän oli kuudes takaa-ajokilpailussa. Pyeongchangin MM-kilpailuissa 2009 hän hiihti toisen osuuden Saksan viestijoukkueessa, joka saavutti hopeaa. Lisäksi hän oli yhteislähdössä seitsemäs, sprintissä kahdeksas ja takaa-ajossa yhdestoista. Vancouverin talviolympialaisissa 2010 Neuner voitti kultaa takaa-ajossa sekä yhteislähdössä ja oli hopealla sprintissä. Normaalimatkalla hän oli kymmenes. Saman vuoden sekaviestin MM-kilpailuissa Hanty-Mansijskissa hän hiihti toisen osuuden Saksan kultajoukkueessa. Hanty-Mansijskin MM-kilpailuissa 2011 hän voitti kultaa sprintissä, yhteislähdössä ja viestissä, sai hopeaa takaa-ajossa ja sekaviestissä sekä oli viides normaalimatkalla.  Ruhpoldingin MM-kisoissa 2012 hän voitti sprintin ja viestin maailmanmestaruuden, sai takaa-ajossa hopeaa ja oli yhteislähdössä kymmenes.
Neuner saavutti yhteensä seitsemän nuorten maailmanmestaruutta vuosina 2004–2008: kolme sprintistä sekä kaksi takaa-ajosta ja viestistä; lisäksi hän sai neljä hopeamitalia. Maailmancupissa hän voitti 34 osakilpailua, oli 11 kertaa toinen ja 18 kertaa kolmas. Hän voitti maailmancupin kokonaiskilpailun kausilla 2007–2008, 2009–2010 ja 2011–2012. Lisäksi hän oli neljäs kausilla 2006–2007 ja 2008–2009 sekä viides kaudella 2010–2011. Hän lopetti uransa maaliskuussa 2012.
Neuner on valittu vuosina 2007 ja 2011 kotimaassaan vuoden urheilijaksi. Neuner on valittu myös neljä kertaa vuoden talviurheilijaksi Saksassa: 2007, 2008, 2010 ja 2011.
Uransa jälkeen Neuner avioitui vuoden 2014 maaliskuussa kouluaikaisen ystävänsä Josef Holzerin kanssa ja heille syntyi saman vuoden toukokuussa tytär sekä vuoden 2017 alussa poika.